глава II на Регламент (ЕС) 2018/848, и по-специално съответните специфични принципи, приложими за преработката на биологични фуражи, установени в член 8, със съответните правила от глава III към посочения регламент и с подробните производствени правила, посочени в част V от приложение II към него, и които не възстановяват свойства, загубени при преработката и съхранението на биологични фуражи, които не коригират последствията от небрежна преработка или които иначе могат да бъдат подвеждащи по отношение на истинската природа на тези продукти, са разрешени при преработката на фуражи в биологично производство.
 2. Когато държава членка счита, че конкретна техника следва да бъде оценена от гледна точка на спазването на принципите и правилата, посочени в параграф 1, или че някои специфични условия за използването на тази техника следва да бъдат включени в настоящия регламент, тя може да поиска Комисията да извърши такава оценка. За тази цел тя уведомява Комисията и другите държави членки за досието, в което се съдържат мотивите за подобно спазване или тези специфични условия, и гарантира, че досието е публично достъпно при спазване на законодателството на Съюза и на националното законодателство за защита на данните.
 Комисията редовно публикува всички посочени в първа алинея искания.
 3. Комисията анализира досието, посочено в параграф 2. Ако в рамките на извършения от Комисията анализ се стигне до заключението, че с описаната в досието техника се спазват принципите и правилата, посочени в параграф 1, Комисията изменя настоящия регламент с цел изрично разрешаване на техниката, посочена в досието, или включване на специфичните ѝ условия за използване в настоящия регламент.
 4. Комисията преразглежда разрешението на техниките за преработката на биологични фуражи, включително тяхното описание и условията за употреба, когато са налични или са предоставени такива от държава членка.
 ГЛАВА V
 ИНФОРМАЦИЯ ОТНОСНО НАЛИЧИЕТО НА ПАЗАРА НА БИОЛОГИЧЕН РАСТИТЕЛЕН РЕПРОДУКТИВЕН МАТЕРИАЛ И РАСТИТЕЛЕН РЕПРОДУКТИВЕН МАТЕРИАЛ, ПРОИЗВЕДЕН ПРИ ПРЕХОДА КЪМ БИОЛОГИЧНО ПРОИЗВОДСТВО, НА ОТГЛЕЖДАНИ ПО БИОЛОГИЧЕН НАЧИН ЖИВОТНИ И ЮВЕНИЛНИ ЕКЗЕМПЛЯРИ ОТ БИОЛОГИЧНИ АКВАКУЛТУРИ
 Член 25
 Информация, която е необходимо да бъде предоставяна от държавите членки
 1. Държавите членки предоставят изискуемата по силата на член 53, параграф 6, буква а) от Регламент (ЕС) 2018/848 информация за включване в базата данни, посочена в член 26, параграф 1, и в системите, посочени в член 26, параграф 2, а когато е приложимо — и в посочените в член 26, параграф 3 от същия регламент, в съответствие със спецификациите, съдържащи се в част I на приложение III към настоящия регламент.
 2. Държавите членки предоставят изискуемата по силата на член 53, параграф 6, буква б) от Регламент (ЕС) 2018/848 информация за дерогациите, предоставени в съответствие с точка 1.8.5 от част I на приложение II към същия регламент и точки 1.3.4.3 и 1.3.4.4 от част II на същото приложение, в съответствие със спецификациите, съдържащи се в част II на приложение III към настоящия регламент.
 3. Държавите членки предоставят изискуемата по силата на член 53, параграф 6, буква в) от Регламент (ЕС) 2018/848 информация за наличието на пазара на Съюза на биологични протеинови фуражи за домашни птици и свине и за разрешенията, предоставени съгласно точка 1.9.3.1, буква